Diari Oficial de la Generalitat Valenciana


Sumari del DOGV 1004, del 13-02-1989 (1989/813105)

ORDRE de 31 de gener de 1989, de la Conselleria d'Economia i Hisenda, per la qual s'acorda autoritzar la fusió, per absorció, de la Caixa d'Estalvis i Mont de Pietat de Sogorb en la Caixa d'Estalvis de València.
-------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/01/31/(1)/dof/vci/html**

### Dades del document

Número de DOGV
:   1004

Data del DOGV
:   13-02-1989

Secció del DOGV
:   DISPOSICIONS GENERALS

Número del document
:   1989/813105


Data del document
:   31-01-1989

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 31 de gener de 1989, de la Conselleria d'Economia i Hisenda, per la qual s'acorda autoritzar la fusió per absorció de la Caixa d'Estalvis i Mont de Pietat de Sogorb en la Caixa d'Estalvis de València.  
Vist l?escrit de data 9 de gener de 1989, presentat conjuntament per la representació de la Caixa d'Estalvis de València i de la Caixa d'Estalvis i Mont de Pietat de Sogorb, pel qual es sol·licita l'autorització per a la fusió per absorció d'aquesta última per la primera, l'aprovació dels nous Estatuts Socials i del Reglament de procediment per a la designació dels òrgans de govern de la Caixa d'Estalvis de València, i la cancel·lació de la inscripció de la Caixa d'Estalvis i Mont de Pietat de Sogorb en el Registre de Caixes d'Estalvis de la Comunitat Valenciana, una vegada complits tots els requisits legals relacionats amb la fusió esmentada.  
Atés que a l?escrit esmentat s'adjunten sengles certificacions, en les quals es dóna compte dels acords adoptats per les Assemblees Generals de la Caixa d'Estalvis i Mont Pietat de Sogorb i de la Caixa d'Estalvis de València, realitzades en data 11 de desembre de 1988, entre els quals figuren l'aprovació de la fusió per absorció de la Caixa d'Estalvis i Mont de Pietat de Sogorb en la Caixa d'Estalvis de València, i les modificacions dels Estatuts i del Reglament de procediment per a la designació dels òrgans de govern de la Caixa d'Estalvis de València, derivades dels acords de fusió.  
Atés que les esmentades Assemblees Generals es van constituir amb l'assistència de la majoria dels seus membres, havent votat a favor, tant de la fusió com de les modificacions dels Estatuts i Reglament, un mínim del dos terços dels assistents a les Assemblees corresponents.  
Considerant ateses les condicions imposades per l'article 12 del Decret de 14 de març de 1933, pel qual s'aprova l?Estatut de les Caixes Generals d'Estalvi Popular, en no trobar-se en liquidació les entitats que es fusionen, ni modificar-se, gravar-se o perjudicar-se els drets i les garanties dels afectats per la fusió, segons consta expressament en les certificacions dels acords adoptats per les Assemblees Generals.  
Atés que la fusió per absorció suposa l'adquisició del patrimoni de la Caixa d'Estalvis i Mont de Pietat de Sogorb per la Caixa d'Estalvis de València, procedint-ne aquella a la dissolució.  
Atés que la proposta de modificació dels Estatuts i Reglament s'ajusta en els seus termes a la normativa vigent, preveient-se un període transitori en la configuració dels òrgans de govern de la Caixa d'Estalvis de València.  
Vista la Llei 31/1985, de 2 d'agost, de regulació de les normes bàsiques sobre òrgans rectors de les Caixes d'Estalvis; el Reial Decret 798/1986, de 21 de març, de desplegament parcial d'aquesta; i altres disposicions concordants que resulten d'aplicació a aquesta matèria.  
Aquesta Conselleria d'Economia i Hisenda, fent ús de les facultats conferides pel Decret 109/1983, de 12 de setembre, pel qual es despleguen les competències de la Generalitat Valenciana sobre les Caixes d'Estalvis de la Comunitat Valenciana, ha pres els acords següents:  
Primer  
Autoritzar la fusió per absorció de la Caixa d'Estalvis i Mont de Pietat de Sogorb en la Caixa d'Estalvis de València.  
Segon  
Autoritzar les modificacions als Estatuts Socials (articles 1, 7, 8, 30, 37 42, 45, 49, 52 bis i disposicions transitòries addicionals), i al Reglament (articles 8, 21, 34, 39 i 49), de la Caixa d'Estalvis de València, que es detallen en la certificació de l'acord de la seua Assemblea General que s'adjunta a la sol·licitud presentada.  
Tercer  
Donar de baixa la Caixa d'Estalvis i Mont de Pietat de Sogorb en el Registre de Caixes d'Estalvis de la Comunitat Valenciana, una vegada inscrita en el Registre esmentat la corresponent escriptura de fusió.  
València, 31 de gener de 1989.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI